title: Geoffrey Oryema
text: Geoffrey Oryema (16 a viz Ebrel 1953 - 22 a viz Mezheven 2018) zo ur soner ha kaner genidik eus Ouganda. E 1977 e voe lazhet e dad, Erinayo Wilson Oryema, hag a oa ministr e gouarnamant Ouganda, ha tec'hout a reas Geoffrey eus ar vro. Bevet en deus e Pariz, e Normandi, hag abaoe 2009 emañ o vevañ e Breizh, e Plañvour.
  
  Kanañ a ra Geoffrey Oryema e meur a yezh : e swahileg, en atcholeg, e gandaeg, yezhoù eus Ouganda, hag ivez e saozneg hag e galleg. Seniñ a ra gant meur a venveg, en o zouez lod eus Afrika (kora, nang) koulz ha gitar-tredan.
  
  Anavezet eo er bed a-bezh abaoe e eil albom, Beat the Border. Kenlabouret en deus gant sonerien evel Peter Gabriel ha sonadegoù en deus graet en Europa, er Stadoù Unanet, e Japan, e Brazil, en Aostralia... E 1994 e oa bet o seniñ e Woodstock 94, da lidañ 25 bloaz ar festival hollvrudet.
  
  Pladennoù
   Exile (1990)
   Beat the Border (1993)
   Night to Night (1996)
   Spirit (2000)
   The African Odysseus/Best Of (2002)
   Words (2004)
   From The Heart (Long Tale Recordings) (2010)
  
  Liammoù diavaez
   geoffrey-oryema.com
   Real World: Geoffrey Oryema: Night To Night
   The Lyre of the African Odysseus, A conversation with Geoffrey Oryema
  
  Ganedigezhioù 1953
  Marvioù 2018
  Tud Ouganda
  Kanerien saoznek